19. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΑΜΥΝΗΣ ΚΑΙ ΟΙΚΟΝΟΜΙΚΩΝ Αριθ. 83901/2530 της 13/29 Σεπτ. 1980 (ΦΕΚ Β΄ 975) Περί καθορισμού αποζημιώσεων των Διδασκόντων εις Στρατιωτικάς Σχολάς και Κέντρα Εκπαιδεύσεως. Έχοντες υπ’ όψει: α)Τας διατάξεις του άρθρ. 41 του Ν.Δ. 721/70 «περί Οικονομικής Μερίμνης και Λογιστικού των Ενόπλων Δυνάμεων». β)Την υπ’ αριθ. 010/322206/16.5.80 κοινή απόφασιν του Πρωθυπουργού και του Υπουργού Εθνικής Αμύνης «περί αναθέσεως αρμοδιοτήτων Υπουργού Εθνικής Αμύνης εις τους Υφυπουργούς Εθνικής Αμύνης», αποφασίζομεν: Δικαιούχοι - Ποσά αποζημιώσεις Άρθρ.1.-1.H δι’ εκάστην ώραν θεωρητικής ή πρακτικής διδασκαλίας αποζημίωσις των διδασκόντων εις Στρατιωτικάς Σχολάς, Σχολεία ή Κέντρα Εκπαιδεύσεως ορίζεται ως κάτωθι: α)Δια τους Ανωτάτους Αξιωματικούς εν ενεργεία ή αποστρατεία των κλάδων των Ενόπλων Δυνάμεων, τους Εκπαιδευτικούς Συμβούλους και του Συνταξιούχους των κατηγοριών τούτων, ως και τους Συνταξιούχους Ανωτάτους Δικαστικούς εις δραχμάς 350. β)Δια τους Συνταγματάρχας και τούτοις εξομοιουμένους των κλάδων των Ενόπλων Δυνάμεων, εν ενεργεία ή αποστρατεία, τους ανωτάτους Δημοσίους Υπαλλήλους επί βαθμώ 1ω και τους Συνταξιούχους των κατηγοριών τούτων εις δραχμάς 270. γ)Δια τους Αντισυνταγματάρχας, Ταγματάρχας και τούτοις εξομοιουμένους των κλάδων των Ενόπλων Δυνάμεων, εν ενεργεία ή αποστρατεία, και τους Δημοσίους Υπαλλήλους επί βαθμώ 2ω και 3ω τους συνταξιούχους των κατηγοριών τούτων, εις δραχμ. 230. δ)Δια τους Λοχαγούς, Υπολοχαγούς, Ανθυπολοχαγούς και τούτοις εξομοιουμένους των κλάδων των Ενόπλων Δυνάμεων, εν ενεργεία και αποστρατεία, τους Δημοσίους Υπαλλήλους επί βαθμώ 4ω και κάτω, τους κεκτημένους πτυχίον Ανωτάτης Σχολής και τους συνταξιούχους της κατηγορίας ταύτης, εις δραχμ. 190. ε)Δια τους δημοσίους υπαλλήλους επί βαθμώ 4ω και κάτω τους κεκτημένους πτυχίον Ανωτέρας Σχολής εις δρχ. 150. στ)Δια τους μη Στρατιωτικούς και Δημοσίους Υπαλλήλους τους κεκτημένους πτυχίον Ανωτέρας Σχολής ή Κολλεγίου μετά τας σπουδάς Μέσης Εκπαιδεύσεως ή πτυχία ξένης γλώσσης εις δραχμ. 300. ζ)Δια τους Ανθυπασπιστάς, τους Δημοσίους Υπαλλήλους τους μη κεκτημένους πτυχίον Ανωτέρας Σχολής και τους συνταξιούχους των κατηγοριών τούτων ως και τους μη στρατιωτικούς και Δημοσίους Υπαλλήλους του μη κεκτημένους πτυχίον Ανωτέρας Σχολής εις δραχμ. 110. η)Δια τους ΔΕΑ, Μονίμους και Εθελοντάς οπλίτας εις δραχμ. 70. θ)Δια τους Καθηγητάς Ανωτάτων Σχολών και τους Συνταξιούχους τούτων εις δραχμ. 500, τους δε Υφηγητάς Ανωτάτων Σχολών και τους Συνταξιούχους τούτων εις δραχμ. 440. ι)Δια τους επιμελητάς και διδάκτορας Ανωτάτων Σχολών ως και τους ιδιώτας τους κατέχοντας μεταπτυχιακόν τίτλον σπουδών (MASTER) εις δραχμ. 375. ια)Δια τους μη στρατιωτικούς και δημοσίους Υπαλλήλους πτυχιούχους Ανωτάτων Σχολών ή Κολλεγίου 3ετούς φοιτήσεως μετά τας σπουδάς μέσης εκπαιδεύσεως εις δραχμ. 310. ιβ)Δια τους μη στρατιωτικούς και δημοσίους υπαλλήλους τους μη κεκτημένους πτυχίον Ανωτέρας Σχολής τους χρησιμοποιουμένους ως διδασκάλους ξένων γλωσσών εις δραχμ. 200. ιγ)Δια τους μη Στρατιωτικούς και Δημοσίους Υπαλλήλους Καθηγητάς αλλοδαπών μαθητών των Παραγωγικών Σχολών Αξιωματικών Ενόπλων Δυνάμεων, εις δραχμ. 275. ιδ)Δια τους μη στρατιωτικούς και δημοσίους υπαλλήλους τους μη πτυχιούχους Ανωτέρων Σχολών εις δραχμ. 110. 2.Εφ’ όσον η έδρα της Σχολής ή του Σχολείου ή του Κέντρου Εκπαιδεύσεως απέχει πλέον των 10 χιλιομέτρων από του Κέντρου της πόλεως, εις την οποίαν κατοικεί ο παρέχων την διδασκαλίαν, καταβάλλονται, πλέον των ως άνω αποζημιώσεων, δι’ έξοδα κινήσεως δραχμ. 100 δι’ εκάστην ημέραν διδασκαλίας, υπό την αίρεσιν ότι δεν διατίθεται δια την αντίστοιχον μετακίνησιν μεταφορικόν μέσον από της Υπηρεσίας. Προκειμένου περί στρατιωτικών και Δημοσίων Υπαλλήλων, εκτός τούτου δια την καταβολήν των εν λόγω εξόδων, δέον να υφίσταται απόστασις μεγαλυτέρα των 10 χιλιομέτρων και από της έδρας της Σχολής κ.λπ. μέχρι την Μονάδα ή Υπηρεσίαν εις την οποίαν υπηρετεί ο διδάσκων. 3.Δια τους εν αποστρατεία Αξιωματικούς λαμβάνεται υπ’ όψιν ο αποστρατευτικός βαθμός. 4.Αι αποζημιώσεις και τα έξοδα κινήσεως των ανωτέρω Ι και ΙΙ παραγράφων αναπροσαρμόζονται μεθ’ εκάστην αύξησιν αποδοχών των δημοσίων υπαλλήλων και στρατιωτικών, και το ποσοστόν αυξήσεως του βασικού μισθού λοχαγού και από της ημερομηνίας της αυξήσεως ταύτης. Τα προκύπτοντα εκ της εν λόγω προσαρμογής ποσά στρογγυλοποιούνται εις την επομένην πεντάδα. (Μετά τη σελ. 1338,02(β) Σελ. 1338,03 Τεύχος 770 Σελ. 97 Εκπαίδευση Στελεχών 36.Ρ.α.19 11 Προϋποθέσεις - Περιορισμοί Άρθρ.2.-1.Δια την καταβολήν της αποζημιώσεως του άρθρ. 1 της παρούσης δέον να συντρέχουν αθροιστικώς αι κάτωθι προϋποθέσεις: α)Η διδασκαλία να παρέχηται εις Σχολάς, Σχολεία και Κέντρα Εκπαιδεύσεως λειτουργούντα βάσει διαταγών Αρχηγείων. β)Η διδασκαλία να παρέχηται ανεξαρτήτως των κυρίων καθηκόντων του διδάσκοντος. 2.Δεν δικαιούνται αποζημιώσεως, εκ της αυτής Σχολής, Σχολείου ή Κέντρου Εκπαιδεύσεως. α)Οι τακτικοί Καθηγηταί αυτών. β)Οι υπηρετούντες εις την Σχολήν, Σχολείον ή Κέντρον Εκπαιδεύσεως ως τοποθετημένοι, απεσπασμένοι ή προσκεκολλημένοι, ως και οι υπηρετούντες εις το Κέντρον Εκπαιδεύσεως Τεθωρακισμένων (ΚΕΤΘ), διαβιβάσεων (ΚΕΔΕ), Υλικού Πολέμου (ΚΕΥΠ) και Εφοδιασμού Μεταφορών (ΚΕΕΦ) και διδάσκοντες εις τας παρ’ αυτά λειτουργούσας Σχολάς. γ)Οι εκπληρούντες τας στρατιωτικάς των υποχρεώσεις πλην ΔΕΑ. δ)Οι διδάσκοντες εις Κέντρα Βασικής Εκπαιδεύσεως. 3.Η αποζημίωσις των εν ενεργεία Στρατιωτικών των διδασκόντων εις Σχολάς, Σχολεία ή Κέντρα εκπαιδεύσεως δεν δύναται εις πάσαν περίπτωσιν να υπερβή μηνιαίως το ποσοστόν 30% του βασικού μηνιαίου μισθού του Λοχαγού. Δικαιολόγησις Αποζημιώσεως Διδασκαλίας Άρθρ.3.-Η αποζημίωσις διδασκαλίας δικαιολογείται βάσει: α)Αποσπάσματος διαταγής διορισμού του δικαιούχου ως Καθηγητού περιέχοντος: (1)Τα στοιχεία του δικαιούχου και το πτυχίον το οποίον κατέχει. (2)Το μάθημα δι’ ο ωρίσθη να διδάξη. (3)Την Σχολήν εις ην ωρίσθη ως εκπαιδευτής. β)Βεβαιώσεως του Διοικητού ή Διευθυντού Σπουδών της Σχολής ή του Κέντρου Εκπαιδεύσεως περιεχούσης: (1)Τα στοιχεία του δικαιούχου. (2)Τα στοιχεία της διαταγής διορισμού. (3)Το διδαχθέν μάθημα. (4)Τας ώρας διδασκαλίας. (5)Την ένδειξιν ότι ο διδάσκων δεν υπόκειται εις τους περιορισμούς του άρθρ. 2 παρ. 2 της παρούσης. γ)Βεβαιώσεως της Σχολής ή του Κέντρου Εκπαιδεύσεως ή υπευθύνου δηλώσεως του δικαιούχου, οσάκις δικαιολογείται και αποζημίωσις του άρθρ. 1 παρ. 2 της παρούσης. Σελ. 1338,04 Τεύχος 770 Σελ. 98 Πληρωμή - Κρατήσεις Άρθρ.4.-1.Η αποζημίωσις διδασκαλίας αποτελεί πρόσθετον αμοιβήν ως και τοιαύτη καταβάλλεται μέσω του Ταμείου Παρακαταθηκών και Δανείων ή της Αγροτικής Τραπέζης Ελλάδος υπό της Διαχειρίσεως Χρηματικού της Σχολής εις ην παρεσχέθη η διδασκαλία και προκειμένου περί Στρατιωτικών και Υπαλλήλων των ΒΔ υπό της Διαχ/σεως Χρηματικού εξ ης μισθοδοτείται ο δικαιούχος. 2.Η ανωτέρω αποζημίωσις υπόκειται εις τας κάτωθι κρατήσεις: α)ΤΑΣΞ ή ΤΑΝ ή ΤΑΣΑ 5% δια τους Στρατιωτικούς μόνον. β)ΤΔΠΥ 2% δια τους Πολιτικούς Δημοσίους Υπαλλήλους μετόχους του ταμείου τούτου. γ)Φόρος εισοδήματος 5%. δ)Ο.Γ .Α. 10% επί του φόρου εισοδήματος. ε)Νοσοκομειακή περίθαλψις 0,50%. στ)Χαρτόσημον 1%. ζ)ΜΤΑ 1% δια τας καταβαλλομένας εις βάρος του προϋπολογισμού Γενικού Επιτελείου Αεροπορίας αποζημιώσεις. η)Αι κεκανονισμέναι υπέρ ΙΚΑ κρατήσεις προκειμένου περί ιδιωτών Καθηγητών συνδεομένων μετά του δημοσίου δια σχέσεως εξηρτημένης εργασίας ιδιωτικού δικαίου. Ειδικαί περιπτώσεις Άρθρ.5.-Εις τας διατάξεις της παρούσης υπάγονται και οι διδάσκοντες εις την παρά τη Εθνική Μετεωρολογική Υπηρεσία λειτουργούσαν Μετεωρολογικήν Σχολήν Στρατιωτικοί εν ενεργεία ή αποστρατεία Δημόσιοι Υπάλληλοι και Συνταξιούχοι της κατηγορίας ταύτης ως μη Στρατιωτικοί και Δημόσιοι Υπάλληλοι. Ισχύς - Καταργούμενα Διατάξεις Άρθρ.6.-Η ισχύς της παρούσης άρχεται από της 1ης Ιουν. 1980 από της οποίας και καταργείται πάσα προγενεστέρα διάταξις ή απόφασις συναφούς περιεχομένου. 36.Ρ.α.19 Εκπαίδευση Στελεχών 12

[Source: greek_legal_code_raptarchis | Tokens: 7105]